作者：彭子翔
词牌/韵律：贺新郎

paragraphs: 一点阳春小。
傍妆台、梅梢粉嫩，桃花红透。
合卺樽前人笑语，银烛两行红补。
云正暖、流苏香兽。
金屋阿娇元共贮，待玄霜、杵就方成偶。
□□□，□□□。
西园扑蝶春风早。
看浮花、浪蕊飞尽，娟娟闺秀。
柳带菖蒲堪绾结，只绾同心未就。
算今夜、心都同了。
待阙鸳鸯情似海，锦衾温、说到鸡声晓。
头白也，镇相守。